एक हिंदू-मुस्लिम दंपती को लखनऊ के पासपोर्ट अधिकारी ने इसलिए पासपोर्ट जारी करने से इन्कार कर दिया कि हिंदू महिला ने शादी के बाद अपना सरनेम नहीं बदला था। अधिकारी ने महिला व उसके पति को प्रताड़ित किया, फेरे लेने व सरनेम बदलने की हिदायत दी। इस बर्ताव से दुखी महिला ने विदेश मंत्री सुषमा स्वराज को ट्वीट कर रोष जताया। आखिरकार सुषमा के दखल से पासपोर्ट जारी कर दिया गया। अधिकारी का ट्रांसफर कर दिया गया।